ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Βίκτορ;
Γεια σου, Μόνικα.
Είσαι καλά; Τι έγινε;
Συγγνώμη για την ώρα.
Ήθελα να σου πω ότι τελείωσαν όλα.
Τέρμα οι εκβιασμοί.
-Πώς; Τι… -Πλήρωσα.
Δεν σκότωσαν κανέναν άλλον;
Όχι,
τέλειωσαν όλα.
Είσαι καλά;
Θέλω να ξεκουραστώ λίγο…
στο πλευρό σου.
Φυσικά.
Έλα από δω.
Ο ΣΤΡΑΤΟΣ ΣΤΗ ΜΑΔΡΙΤΗ Η ΕΞΕΓΕΡΣΗ ΧΑΝΕΙ ΕΔΑΦΟΣ
36ΧΡΟΝΟΣ ΒΡΕΘΗΚΕ ΝΕΚΡΟΣ
ΕΟΥΧΕΝΙΟ - 36 - ΑΝΘΡΩΠΟΚΤΟΝΙΩΝ
-Αλφρέδο. -Γεια σου, Νατάλια. Τι κάνεις;
Καλά. Προσαρμόζομαι. Εσύ;
Καλά είμαι.
Θέλω να μου κάνεις μια χάρη.
ΜΑΛΒΑΡ
ΚΑΛΩΣ ΟΡΙΣΑΤΕ ΣΤΟΝ ΟΜΙΛΟ ΜΑΛΒΑΡ
ΚΑΛΩΣ ΟΡΙΣΑΤΕ ΣΤΗΝ ΚΑΣΤΕΓΙΑΝΑ 259
Καλημέρα, κύριε Χενοβές.
Τελειώσαμε.
Καλημέρα.
Πώς είσαι;
-Τι ώρα είναι; -Είναι 3:00 το απόγευμα.
Δεν θυμάμαι από πότε έχω να κοιμηθώ τόσες ώρες.
Δεν βιαζόμαστε.
Πεινάς;
Μάλλον ναι.
Παρήγγειλα γιαπωνέζικο.
Ευχαριστώ.
Που ήσουν εκεί.
Δεν ήμουν εκεί.
Δεν μπόρεσα.
Είσαι εδώ τώρα.
Θέλω πάντα να ξυπνάω έτσι.
Δεν είναι δύσκολο αυτό.
Μόνο τέσσερις μέρες μέχρι την έναρξη της Συνόδου Κορυφής,
και αυξάνονται οι φωνές στα κοινωνικά δίκτυα
που καλούν για συμμετοχή στη διαδήλωση που θα πραγματοποιηθεί την ώρα
της τελετής έναρξης.
Η κυβέρνηση δεν ενέκρινε τη διαδήλωση
και ζητάει από τους πολίτες
να μείνουν σπίτια τους,
ενώ οργανώνει τη μεγαλύτερη επιχείρηση ασφαλείας που έχει υπάρξει στη Μαδρίτη,
με 6.000 περισσότερους αστυνομικούς
και τον στρατό, που θα προστατέψει κυβερνητικά κτίρια.
Βίκτορ.
Καλά ή κακά νέα;
Βάλ' τα πίσω στον λογαριασμό.
Δεν χρειάζεται να ανησυχείς πια.
Φαίνεσαι καλά.
Καλύτερα από τις προηγούμενες μέρες.
Αρχίζω να ανακτώ τον έλεγχο.
Φεύγω. Ήρθα μόνο να σ' τα αφήσω.
Θα εστιάσουμε στο μέλλον. Ετοίμασε μια ομάδα.
Θα ανοίξουμε πολλά μέτωπα. Βρες χρόνο για μένα αύριο.
Τελικά, ο γέρος δεν είχε άδικο που σε επέλεξε.
Παρόλο που είχα τις αμφιβολίες μου.
Σας συνδέω με την υφυπουργό.
Βίκτορ, πώς είσαι;
Γεια σου, Πιλάρ.
Θα σου στείλω κάτι έγγραφα.
Θέλω να τα χρησιμοποιήσεις.
Επηρεάζουν την προηγούμενη κυβέρνηση
και την Ομπσερβαδόρ Ναθιονάλ.
Δεν το βρίσκω καλή ιδέα.
Τις προάλλες είπες ότι πρέπει να αλληλοβοηθηθούμε.
-Δεν είναι ώρα τώρα, Βίκτορ. -Τώρα είναι η ώρα.
Θέλω να το δρομολογήσεις. Αύριο.
Γεια, Αλφρέδο.
Το έφερες;
Αν χάσω τη δουλειά μου, δεν θα βρω άλλη. Κι ούτε θα βγω στη σύνταξη όπως εσύ.
Μη μου το ξαναζητήσεις αυτό.
Ό,τι πίνει ο κύριος.
Το διάβασες;
Αυτός στο πάρκο ήταν το θύμα.
Περίεργο, ε;
Πυροβολισμός εξ επαφής.
Σχεδόν εκτέλεση.
-Τους πλήρωσε ο Χενοβές; -Όχι.
Δες το τελευταίο μήνυμα.
Τον συγχαίρουν.
"Θα θέλαμε να σας ενημερώσουμε ότι η συμφωνία μας φτάνει στο τέλος της".
Βγάζεις νόημα;
Πρέπει να φύγω.
Κέρνα εσύ.
Καλημέρα, Βίκτορ.
Τα μέλη του ΔΣ είναι πολύ προβληματισμένα.
Όλοι είμαστε. Η Επιτροπή Κεφαλαιαγοράς ενέκρινε την εξαγορά.
Τρέναρέ τα όλα.
Θέλω έκτακτη συνεδρίαση αύριο και συνάντηση επενδυτών μεθαύριο.
-Μεθαύριο; -Ναι.
Φρόντισε να έρθουν όλοι οι βασικοί μέτοχοι.
Δεν νομίζω ότι επιτρέπεται βάσει καταστατικού.
Πάντα υπάρχει τρόπος, Ντανιέλ. Μίλα στον Χαβιέρ.
Όλα καλά.
Καλά, θα του μιλήσω.
ΝΕΟ ΣΤΕΓΑΣΤΙΚΟ ΔΑΝΕΙΟ ΜΑΔΡΙΤΗ: ΨΥΧΑΓΩΓΙΑ ΚΑΙ ΕΡΓΑΣΙΑ
Κάτι ακόμα, θέλω συνάντηση με τη διαφημιστική ομάδα σε λίγες ώρες.
-Έχω μια ιδέα. -Θα τους το πω.
Καλημέρα, κε Χενοβές.
Πέρασε. Το τραπέζι είναι έτοιμο.
ΠΟΛΙΤΟΦΥΛΑΚΗ
Περάστε.
Καλησπέρα.
Ο Λουίς Θερβέρα;
Μάλιστα.
Έχουμε ένταλμα για τη σύλληψή σας.
Κατηγορείστε για δωροδοκία, αθέμιτη άσκηση επιρροής,
σύσταση εγκληματικής οργάνωσης και απάτη.
Ελάτε μαζί μας στο τμήμα. Μετά θα οδηγηθείτε στο δικαστήριο.
Αφήστε τον υπολογιστή σας ανοιχτό για να τον ελέγξουμε.
Πρέπει να σας βάλουμε χειροπέδες.
Ο Βίκτορ θέλει να σας κάνει μια προσφορά
και μου ζήτησε να σας ενημερώσω
ώστε να το συζητήσετε προτού του απαντήσετε.
Σκέφτηκε πολύ προσεκτικά την προσφορά.
Σας διαβεβαιώνω ότι είναι πολύ γενναιόδωρη.
Σας ακούμε.
Από τότε που ο Βίκτορ έλαβε την κληρονομιά
κι άρχισε να ηγείται του ομίλου,
δυσκολεύεται να ακολουθήσει το πρόγραμμα της επιμέλειας.
Αναγνωρίζει και εκτιμά την ευελιξία της Λάουρα.
Αλλά η κατάσταση έχει γίνει επώδυνη,
ειδικά επειδή, όπως πολύ καλά ξέρετε,
ο Μάρκος κι ο Βίκτορ τα πάνε πολύ καλά τελευταία.
Μάλιστα, κάποια στιγμή ο μικρός
είπε ότι θέλει να μείνει με τον πατέρα του.
Εν ολίγοις, ο Βίκτορ θέλει να αλλάξει η κατάσταση
για να έρθει πιο κοντά με τον γιο του
και, βεβαίως, να αποζημιώσει καταλλήλως τη Λάουρα.
Γεια σου, Μάρκος.
Ο Βίκτορ θέλει να ζήσει εδώ
και να συνεχίσει να ζει εδώ κι ο Μάρκος.
Η καθημερινότητα του παιδιού δεν θα αλλάξει
και η Λάουρα θα μπορεί να βλέπει τον γιο της όποτε θέλει.
Επιπλέον, θα πάρει ένα σεβαστό ποσό.
Είναι σαφές.
Δύσκολο να αρνηθείς τέτοια προσφορά.
Έχεις ανοιχτό το bluetooth;
Ορίστε.
ΝΤΕΕΣΑ ΝΤΕ ΛΑ ΒΙΓΙΑ
Ναι;
Γεια. Όλα καλά;
Γεια, ναι.
Η Ρακέλ κι η Μαρτίνα ήρθαν.
-Η εγγονή σου… -Δώσε μου, γιαγιά!
Πότε θα έρθεις, παππού;
Φέραμε το σπίτι της Καρίμε.
Ποιας το σπίτι;
Της κούκλας μου, της Καρίμε, παππού. Σου το είπα.
Ναι, σωστά.
Είναι πολύ μεγάλο. Έχει και έπιπλα. Και μια πολύ ωραία κουζίνα.
Ο φούρνος ανάβει κιόλας.
Έχει καναπέ-κρεβάτι που ανοίγει και λάμπες που ανάβουν.
Δεν μπορώ τώρα. Θα σε ξαναπάρω.
Συγγνώμη. Απαίσια η σημερινή μέρα.
Όντως ο Λουίς έκανε τη συμφωνία;
Ναι.
Πώς έγινε αυτό;
Δεν ξέρω, Μόνικα.
Δεν το σηκώνατε.
Σας τηλεφώνησα πολλές φορές.
Με συγχωρείτε, αλλά…
Μόνικα, θυμάσαι τον… Πώς πρέπει να σας αποκαλώ πλέον;
Μπορείς να με λες Αλφρέδο, Βίκτορ.
Κυρία Μπάεθ.
Γεια σας.
Ο κος Κόντε παραιτήθηκε πριν λίγες μέρες.
Όντως.
Αν και δεν ήταν τόσο απλό.
Σίγουρα.
Ζόρικη μέρα. Γι' αυτό δεν το σήκωνα.
Αλλά δεν νομίζω ότι έχουμε πολλά να πούμε.
Πρέπει να σου μιλήσω.
Δεν είναι κατάλληλη η ώρα.
Αν δεν το κάνω εγώ, θα το κάνουν οι συνάδελφοί μου.
Και θα είναι επίσημο.
Επειδή αφιερώσατε χρόνο στο θέμα αυτό,
και μόνο για αυτό,
θα σας πω ότι η υπόθεση έκλεισε.
Τέρμα οι εκβιασμοί.
Το ξέρω.
Υπέροχα.
Μας συγχωρείτε τώρα…
Έπιασες το νόημα του "μια ζωή σε αντάλλαγμα για πολλές".
Έπρεπε να καταλάβετε πολλά πολύ νωρίτερα.
Ποια ζωή;
Η δική μου, Μόνικα. Η ζωή μου.
Αυτό διακυβευόταν πάντα, αυτό που θυσίασα.
Τώρα που ξέρετε, φύγετε από το σπίτι μου, κε Κόντε.
Βεβαίως.
Τώρα ξέρω.
-Δεν ήξερε ότι πλήρωσες; -Είναι παράνομο.
Φαίνεται να ανησυχεί περισσότερο για τις ζωές.
Όπως κι εγώ.
Γιατί δεν του το είπες;
Με άφησε μόνο μου.
Την έκανε.
Έχασε το δικαίωμα να κάνει ερωτήσεις.
-Τι κάνεις εδώ; -Πίνω καφέ εδώ στη γειτονιά.
Να έρθω μαζί σου;
Πώς είσαι;
Καλά.
Κανένα νέο;
-Για τους Ευνοούμενους. -Όχι.
Αν υπήρχε, λες να μας το έλεγαν;
Δεν ξέρω.
Εγώ έχω κάποια νέα.
Για τον φόνο στην Ντεέσα ντε λα Βίγια.
Το Ανθρωποκτονιών δεν το ανέλαβε;
Τι ώρα πέθανε;
Μεταξύ 11:00 μ.μ. και 1:00 π.μ. Γιατί;
Έχω ένα μέιλ…
Τι στον διάολο δεν κατάλαβες;
Το Ανθρωποκτονιών δεν ξέρει για τους Ευνοούμενους.
Χέστηκα για το μέιλ.
Ο Βίκτορ Χενοβές ήταν στο πάρκο στις 11:45 μ.μ.
Σου δίνω έναν ύποπτο για την έρευνα της δολοφονίας
που είναι υπ' ευθύνη σου.
Να το μετρό, Αλφρέδο.
Μη μου ξαναπείς τέτοιες μαλακίες.
Ποτέ ξανά!
Μη με ξαναενοχλήσεις. Βγες έξω και τράβα στο χωριό σου.
Δεν μπορώ τους ανθρώπους που έχουν τόση ενέργεια το πρωί.
Ή τη νύχτα.
Καλημέρα.
Έχει ζεστό καφέ.
Πρέπει να πάω στο γραφείο.
Πες μου ότι δεν θα τον παρατήσεις.
Ο Λουίς είναι φίλος.
Είναι ζόρικα, όμως.
Δεν ξέρουμε αν ο δικαστής θα τον αφήσει με εγγύηση.
Το έκανε για την εφημερίδα.
Οι δικηγόροι μου δουλεύουν γι' αυτόν.
Πρέπει να φροντίσω η εφημερίδα να μη βυθίσει ολόκληρο τον όμιλο.
Η μετοχή έπεσε με το που άνοιξε το χρηματιστήριο.
Μου φαίνεται απίστευτο ότι η Ομπσερβαδόρ Ναθιονάλ μπορεί να κλείσει.
Θα ιδρύσουμε άλλη εφημερίδα.
Οι δυο μας.
Αν έρθεις να μείνεις εδώ, θα έχουμε χρόνο να το σχεδιάσουμε.
Μην τα μαζέψεις. Θα το κάνει η Γκλόρια.
ΕΛ ΑΚΤΟΥΑΛ Η ΣΥΜΦΩΝΙΑ ΤΗΣ ΝΤΡΟΠΗΣ
ΒΟΥΤΙΑ ΣΤΟ ΧΡΗΜΑΤΙΣΤΗΡΙΟ
Όλοι θα μιλήσουμε, με τη σειρά.
Σιωπή.
Απέσυραν την προσφορά εξαγοράς.
Ορίστε, Βίκτορ. Πάει η σανίδα σωτηρίας μας.
Αν αυτό ήταν το σχέδιό σου, μπράβο.
Η εταιρεία μας δεν αξίζει μία.
Είσαι βασιλιάς μιας μάντρας με παλιοσίδερα.
Ο κόσμος αλλάζει με έναν τρόπο μη αναστρέψιμο.
Οι αλλαγές που βιώνουμε όλοι μας
είναι πολύ πιο βαθιές απ' ό,τι θα μπορούσαμε να φανταστούμε.
Προχωράμε προς ένα νέο είδος κοινωνίας.
Και αυτή η κοινωνία
είναι παγκόσμια και συνδεδεμένη.
Οι παλιές δομές, οι παλιοί θεσμοί,
οι εταιρείες που έχουμε συνηθίσει
έχουν πλέον ξεπεραστεί.
Καλημέρα σε όλους.
Εδώ και χρόνια αφιερώνουμε πολλούς πόρους
και προσπαθούμε για να διατηρήσουμε την ουσία του ομίλου,
όπως την είχε συλλάβει ο Αντόνιο Μαλβάρ.
Ωστόσο, το ατυχές γεγονός που σήμανε το τέλος
της Ομπσερβαδόρ Ναθιονάλ
μας δείχνει πόσο βαθιά ήταν η κρίση που αντιμετωπίζαμε.
Τα τελευταία του χρόνια, ο ίδιος ο Αντόνιο Μαλβάρ διαπίστωσε
πόσο δύσκολη είναι η προσαρμογή στην αλλαγή.
Όμως, ούτε για μία στιγμή
δεν αμφέβαλε ότι και ο ίδιος ο όμιλος θα πρέπει να μεταμορφωθεί.
Σήμερα…
αγαπητοί μέτοχοι…
ξεκινά αυτή η μεταμόρφωση.
ΤΕΛΕΥΤΑΙΟ ΤΕΥΧΟΣ
Δεν θα αρνηθώ ότι τα πρόσφατα πλήγματα προκάλεσαν ζημιά.
Μεγάλη ζημιά.
Είναι δύσκολο να απαρνηθείς αυτό που ήσουν.
Αλλά ποτέ δεν φοβηθήκαμε να αντιμετωπίσουμε προκλήσεις.
Αν και τώρα αντιμετωπίζουμε τη μέγιστη πρόκληση.
Επειδή, για να συνεχίσουμε να υπάρχουμε,
πρέπει να πάψουμε να υπάρχουμε.
Ήρθε η ώρα…
να ενώσουμε τις δυνάμεις μας
με αυτούς που ασπάζονται τα ιδανικά μας,
το όραμά μας για το μέλλον,
τη φιλοδοξία μας.
Σήμερα…
επιτέλους…
είμαι έτοιμος να σας προσφέρω νέους ορίζοντες,
που θα μας επιτρέψουν να παραμείνουμε δυνατοί εδώ
και ταυτόχρονα να επεκταθούμε πέρα από τα σύνορά μας.
Γιατί, στις νέες αυτές εποχές,
η ανάπτυξη δεν είναι μόνο αναγκαιότητα.
Είναι ηθική υποχρέωση.
Θα αναπτυχθούμε με την κοινωνία που γεννιέται.
Θα αναπτυχθούμε με γενναιοδωρία.
Με ευθύνη.
Θα αναπτυχθούμε για να μοιραστούμε.
Και τώρα…
για να εκτιμήσετε τη μεγάλη ευκαιρία που μας δόθηκε,
ας υποδεχτούμε τη διευθύνουσα σύμβουλο
της εταιρείας που θα γίνει σύμμαχός μας στο ταξίδι αυτό.
Ένα χειροκρότημα για την καλή μου φίλη, τη Μαρία Χοσέ, Χόσε, Άλβαρ.
ΠΡΟΤΑΣΗ ΣΥΓΧΩΝΕΥΣΗΣ
ΓΙΑ ΤΗ ΔΗΜΙΟΥΡΓΙΑ ΜΙΑΣ ΣΥΜΠΡΑΞΗΣ ΜΜΕ ΣΤΗΝ ΕΥΡΩΠΗ - ΝΤΟΠΑ - ΜΑΛΒΑΡ
ΑΞΙΑ ΣΥΝΑΛΛΑΓΗΣ
ΕΞΟΙΚΟΝΟΜΗΣΗ 500 ΕΚΑΤΟΜΜΥΡΙΩΝ ΣΕ ΤΡΙΑ ΧΡΟΝΙΑ
ΚΠΤΦΑ / ΔΕΙΚΤΗΣ ΧΡΕΟΥΣ 3,7%
ΕΝΟΠΟΙΗΜΕΝΑ ΚΠΤΦΑ 600 ΕΚΑΤΟΜΜΥΡΙΑ ΕΥΡΩ
ΚΥΚΛΟΣ ΕΡΓΑΣΙΩΝ: 1,8 ΔΙΣ
ΣΥΝΔΥΑΣΜΕΝΗ ΧΡΗΜΑΤΙΣΤΗΡΙΑΚΗ ΑΞΙΑ 3,6 ΔΙΣΕΚΑΤΟΜΜΥΡΙΑ ΕΥΡΩ
ΝΤΟΠΑ - ΜΑΛΒΑΡ
ΝΤΟΠΑΜ
ΕΙΜΑΣΤΕ ΤΟ ΑΝΑΠΟΦΕΥΚΤΟ ΝΤΟΠΑΜ
Καλημέρα. Λέγομαι Μόνικα Μπάεθ. Τηλεφώνησα στον κο Κόντε το πρωί.
Πάω να τον φωνάξω.
Σε αυτήν τη στήλη, το αντίθετο του "καλός".
-Ποιο είναι; -Κακός.
Μπράβο.
Σωστά.
Γεια.
Συγγνώμη που επέμεινα τόσο.
Κανένα πρόβλημα.
Μπορούμε να μιλήσουμε;
Πάμε μια βόλτα.
Ευχαριστώ που με δεχτήκατε.
-Τα έγγραφα που έλαβα δείχνουν… -Ποια έγγραφα;
Από την έρευνα για τους Ευνοούμενους του Μίδα.
Τα έγγραφα τελειώνουν,
αλλά οι πληροφορίες υποδεικνύουν ότι τα εγκλήματα δεν τελείωσαν.
Μίλησα με την αστυνομία.
Προσπάθησα να χρησιμοποιήσω κάθε μέσο, αλλά μου λένε
ότι η έρευνα δεν υπάρχει,
ότι δεν υπήρξε ποτέ.
Τι να σκεφτώ;
Κυρία Μπάεθ,
παραιτήθηκα για προσωπικούς λόγους.
Με δεσμεύει συμφωνία εμπιστευτικότητας όσον αφορά την έρευνα.
Και δεν ξέρω τι συνέβη αφότου έφυγα.
Δηλαδή, νίπτετε τας χείρας σας;
Δεν περιμένατε τον Βίκτορ στο σπίτι του τις προάλλες;
Οι πληροφορίες στο στικάκι είναι φρικτές.
Ήταν λάθος που έκλεισε η υπόθεση. Μπορείτε να το επιβεβαιώσετε;
Όχι.
Δεν μπορώ.
Γιατί δεν ρωτάτε τον κύριο Χενοβές τι έγινε;
Τι πιστεύετε;
Πριν πάρω το στικάκι, πίστευα ότι ο Βίκτορ πλήρωσε.
Είμαι εδώ.
Ήρθα επειδή ένας αστυνομικός μού έστειλε πληροφορίες.
Οι πληροφορίες δείχνουν ότι ο άντρας…
Πρέπει να είμαι σίγουρη πριν του μιλήσω.
Δεν ξέρω ποιον θα συναντήσω.
Δεν ξέρω ποιος είναι ο Βίκτορ.
Έφτασα όσο πιο μακριά μπορούσα.
Γιατί ένας ανώνυμος αστυνομικός να ρίξει τέτοια βόμβα;
Μια απελπισμένη πράξη, υποθέτω.
Ή μια πράξη εκδίκησης.
Ήμουν 30 χρόνια στην αστυνομία.
Έκανα τη δουλειά μου όσο καλύτερα ήξερα.
Ή όσο καλύτερα μπορούσα.
Αυτά τα 30 χρόνια με βοήθησαν να πληρώνω το σπίτι στη Μαδρίτη,
το σπίτι που μόλις είδατε
και να πάρω μια σύνταξη που μου επιτρέπει να ζω καλά
με τους δικούς μου.
Μια υπέροχη οικογένεια.
Δεν θα επέτρεπα ποτέ να πάθουν κάτι.
Δεν θα τους βάλω σε κίνδυνο.
Ούτε εσείς χρειάζεται να συνεχίσετε.
Δεν είναι ευθύνη σας η διαλεύκανση της υπόθεσης και η απονομή δικαιοσύνης.
Μα αν το αφήσω…
Αν το ξεχάσω κι εγώ…
ποιος απομένει;
ΒΙΚΤΟΡ Χ.
Μου έλειψες στο πάρτι.
Βασικά, μου λείπεις συνεχώς.
Πάρε με όταν γυρίσεις, εντάξει;
Φιλιά.
Έπλυνες τα δόντια σου;
Ναι.
Πώς πέρασες;
Καλά.
Ήσουν φοβερός οικοδεσπότης.
Εφόσον μένουμε μαζί, θα κάνουμε κι άλλα πάρτι.
Μ' αρέσει να σε βοηθάω και να σε βλέπω χαρούμενο.
Μην ανησυχείς.
Απέβαλα όλο το άγχος που είχα.
Άντε.
Έχουμε πολλά να κάνουμε αύριο.
Καληνύχτα.
Αξιότιμε κύριε Χενοβές,
Συγχαρητήρια για το σλόγκαν της νέας διαφημιστικής σας εκστρατείας,
καθώς και για την πρόοδό σας στις πρόσφατες αποφάσεις σας.
Όλα δείχνουν ότι έχετε αρχίσει να βλέπετε καθαρά πλέον.
Ωστόσο…
θα μπορέσετε να συνεχίσετε την πρόοδο αυτή μέχρις εσχάτων;
Θα θέλαμε να μείνουμε ήσυχοι.
Αυτήν τη στιγμή, μια δημοσιογράφος που γνωρίζετε καλά
διεξάγει μια έρευνα που, αν δημοσιευτεί,
θα προκαλέσει ανεπανόρθωτη ζημιά στη φήμη και στο μέλλον σας.
Γι' αυτό θέλουμε να σας προσφέρουμε ξανά τη βοήθειά μας.
Αν μέχρι το τέλος της αυριανής μέρας δεν γνωστοποιήσετε την αντίθεσή σας,
θα επιληφθούμε εμείς του ενοχλητικού αυτού θέματος μια και καλή.
Τολμάτε, κύριε Χενοβές;
Θα προστατεύσετε όσα επιτέλους γίνονται δικά σας δικαίως;
Βίκτορ Χενοβές.
Θα καταφέρετε να ξεφορτωθείτε αυτό το τελευταίο εμπόδιο;
Θα γίνει ο μαθητευόμενος του Μίδα
ένας από τους Ευνοούμενούς του;
Πιστεύουμε ότι έτσι θα γίνει.
Σας στέλνουμε τους θερμούς χαιρετισμούς μας,
Οι Ευνοούμενοι του Μίδα
Χάρισα τα περισσότερα πράγματα.
Μου αρέσει άδειο.
Ίσως το κρατήσω έτσι.
Μου είπες ψέματα.
Δεν γνωριζόμαστε πολύ καιρό, Μόνικα.
Αλλά η αλήθεια είναι…
ότι σε ένιωσα πιο κοντά
από οποιονδήποτε.
Πιστεύω ότι ένιωσες το ίδιο.
Δεν πλήρωσες, Βίκτορ.
Ήσουν το καταφύγιό μου.
Ακόμα κι όταν δεν ήσουν δίπλα μου, ήσουν πάντα στο μυαλό μου.
Ήσουν ο βράχος μου.
Μου έδωσες αγάπη…
ή κάτι παρόμοιο.
Κι έτσι, ξεπέρασα τις δυσκολίες.
Είναι αλήθεια, δεν πλήρωσα.
Η υπόθεση πήγε στο Κέντρο Πληροφοριών. Θα αγνοήσουν το εκβιασμό
μέχρι να κουραστούν οι Ευνοούμενοι του Μίδα.
Δεν γνωριζόμαστε.
Ανακάλυψα κι άλλα που δεν κολλάνε.
Συγγνώμη που δεν σου το είπα νωρίτερα.
Δεν ήθελα να σε ξαναχάσω.
Ζητάς συγγνώμη που δεν μου το είπες.
Με άφησες μόνο μου.
Κι εσύ.
Δεν θα σε κατηγορούσα.
Αλλά με άφησες, όπως ο Κόντε και η αστυνομία.
Τώρα θες εξηγήσεις, αλλά δεν μοιράστηκες το πρόβλημα μαζί μου.
Παρ' όλα αυτά, εγώ σε αγκάλιασα.
Επεδίωξα την αγάπη σου.
Σε συγχώρεσα, Μόνικα.
Με συγχώρεσες;
Ξέρω κι άλλα, Βίκτορ.
Ξέρω πως πυροβόλησαν κάποιον
το βράδυ που κοιμήθηκες σπίτι μου.
Το ίδιο βράδυ οι Ευνοούμενοι του Μίδα σε συνεχάρησαν.
Ξέρω ότι ήσουν στο πάρκο.
Μόνικα…
τώρα όλα σου φαίνονται σκοτεινά και εγωιστικά, αλλά δεν είναι.
Θυσιάστηκα.
Θυσίασα τις παρορμήσεις μου, τις αρχές μου για να αποφύγω ένα μεγαλύτερο κακό.
-Μου λες ότι… -Σου λέω
ότι βρήκα τη λύση.
Έβαλα τέλος στους θανάτους.
Ρίσκαρα τη ζωή και την ψυχή μου, αλλά κέρδισα.
Ναι, αυτό ακριβώς λέω.
Όλα τελείωσαν τώρα.
Θα ξεκινήσουμε από την αρχή.
Δεν θα σιωπήσω.
Δεν θα βοηθήσω να αποσιωπηθεί.
Όχι, περίμενε.
Είσαι άδικη μαζί μου, Μόνικα.
Με εκβίαζαν. Μην το ξεχνάς αυτό.
Σηκώνω το βάρος όλων αυτών των θανάτων,
αλλά έβαλα ένα τέλος.
Δεν μου αξίζει να καταστραφώ.
Αντίο, Βίκτορ.
Μόνικα!
Είμαι ειλικρινής μαζί σου.
Σου ζητάω να σταματήσεις.
Μην το τραβάς άλλο.
Διότι αυτήν τη στιγμή είμαι ο άντρας που σε αγαπάει.
Σου ζητάω να σταματήσεις.
Μην το συνεχίζεις, Μόνικα.
Μην το κάνεις.
Μην το συνεχίζεις, Μόνικα.
Μην το κάνεις.
Νόμιζα ότι κέρδισες τη μάχη.
Εναντίον του καπνίσματος.
Όπως βλέπεις, δεν μαθαίνω.
Πώς τα πας με τον χωρισμό;
Χάλια.
Δηλαδή…
τώρα κλαίω τις νύχτες.
Δεν φώναξα κανέναν να μαζέψει το πιάνο. Ή ό,τι έχει μείνει από αυτό.
Είναι τόσο δύσκολη αυτή η δουλειά.
Επειδή κλείνει η εφημερίδα; Ή ρισκάρεις πάλι για κάποιο άλλο άρθρο;
Πρέπει να αποφασίσω
αν θα το βγάλω.
Περί τίνος πρόκειται;
Καλύτερα να μην ξέρεις, μαμά.
Χρειάζομαι…
χρόνο να σκεφτώ.
Μόνικα,
η αλήθεια δεν πρέπει να σου κοστίσει τη ζωή.
Τι είδους δουλειά σε κάνει να απαρνηθείς το μέλλον σου,
τη φήμη σου, την ίδια τη δουλειά σου;
Δεν αφορά τη δουλειά.
Όχι πια.
Αφορά…
το τι είναι σωστό.
Όλα όσα πέρασα τελευταία…
ο Αλφαάντ, η δημοσίευση του άρθρου,
ο Βίκτορ,
η σύλληψη του Λουίς,
όλα αυτά με οδήγησαν εδώ.
Δεν μπορώ να κάνω τα στραβά μάτια.
Εντάξει, αλλά…
πάντα κάνεις το σωστό πολύ νωρίς.
Άσε να περάσουν λίγες μέρες. Μία, τουλάχιστον.
Θα σκεφτείς πιο καθαρά αν δεν είσαι ταραγμένη.
Μην ανησυχείς. Ξέρεις κάτι;
Δεν θα το δημοσιεύσω. Γιατί να αναλάβω τέτοιο βάρος;
Είσαι υπέροχη μητέρα.
-Η καλύτερη. -Φεύγεις;
Μόνικα, τι θα κάνεις;
Θα πάω να πιω. Γάμα τους.
Ευχαριστώ, μαμά.
Τα λέμε.
Σ' αγαπώ.
Θάνατος στην Ευρωπαϊκή Ένωση!
Πάμε!
Ο ΧΕΝΟΒΕΣ ΕΙΝΑΙ ΠΡΟΔΟΤΗΣ
ΟΧΙ ΣΤΟ ΚΛΕΙΣΙΜΟ
ΕΜΕΙΣ ΤΟ ΕΠΙΤΡΕΠΟΥΜΕ ΝΑ ΣΥΜΒΑΙΝΕΙ.
ΝΕΑ ΔΗΜΟΣΙΕΥΣΗ ΟΙ ΕΥΝΟΟΥΜΕΝΟΙ ΤΟΥ ΜΙΔΑ
ΑΛΦΑΑΝΤ
ΦΩΤΟΓΡΑΦΙΕΣ ΤΗΛΕΦΩΝΟΥ
ΔΗΜΟΣΙΕΥΣΗ
Καλημέρα, Ισπανία. Καλημέρα, Μαδρίτη. Η πόλη δέχτηκε μεγάλο πλήγμα από ολονύχτια
επεισόδια, τα πιο βίαια που έχει βιώσει η χώρα.
Επεισόδια σημειώθηκαν σε κάθε γωνιά της πόλης.
Εκτός από τους 564 συλληφθέντες,
σημειώθηκαν οικονομικές απώλειες δισεκατομμυρίων,
ενώ 155 άνθρωποι τραυματίστηκαν αυτήν την ολέθρια νύχτα.
Τέσσερις άνθρωποι έχασαν τη ζωή τους.
Ανάμεσα στα θύματα και η δημοσιογράφος Μόνικα Μπάεθ,
η σορός της οποίας βρέθηκε κάτω από ένα αμάξι
με εμφανή σημάδια βίας.
Αν και φαίνεται ότι πέθανε λόγω των ταραχών,
η αστυνομία δεν αποκλείει άλλα πιθανά αίτια,
όπως η διάπραξη πολιτικού εγκλήματος από Σύριους μισθοφόρους,
οι οποίοι ενδέχεται να ήταν μέρος του όχλου.
Η κυβέρνηση επιβεβαίωσε
ότι η Σύνοδος Κορυφής θα συνεχιστεί σήμερα και ότι δεσμεύεται
να τηρήσει το πρόγραμμά της.
Στο μεταξύ, ανακοινώθηκαν δύο συνεντεύξεις Τύπου.
Αυτό το γραφείο θα έχεις πάντα;
Μέχρι να πάρω μεγαλύτερο.
ΕΧΕΤΕ ΕΝΑ ΝΕΟ ΜΗΝΥΜΑ ΑΠΟ ΤΟΥΣ Ε. ΤΟΥ Μ.
Ε. ΤΟΥ Μ. (ΚΑΝΕΝΑ ΘΕΜΑ)
Βλέπεις τα πάντα από δω.
Σόνια,
θα πας τον Μάρκο σπίτι;
Φυσικά.
Γεια σου.
Ντάνι, πες στον Ραμίρο να ανέβει να τους πάρει.
Φεύγω για σήμερα.
Αξιότιμε κύριε Χενοβές,
Με χαρά, σας ανακοινώνουμε το τέλος της επικοινωνίας μας
όπως αυτή είχε διαμορφωθεί έως τώρα.
Ανταποκριθήκατε στην πρόκληση που σας θέσαμε με τεράστια επιτυχία.
Επομένως, σήμερα έχουμε την τιμή
να σας καλωσορίσουμε στην αδελφότητά μας.
Ήρθε η ώρα να συναντηθούμε αυτοπροσώπως και να σας εμπλέξουμε στον σκοπό μας.
Έχουμε σπουδαία σχέδια για το μέλλον.
Σας περιμένουμε κάτω.
Από αυτήν τη στιγμή,
θεωρείστε
ένας από τους Ευνοούμενους του Μίδα.
Υποτιτλισμός: Δέσποινα Πασσαλή